Р е п у б л и к а С р б и ј а

**ОПШТИНА ИВАЊИЦА**

**ОПШТИНСКА УПРАВА**

04 Број: 465-4/2020

02.02.2022. године

**И в а њ и ц а**

 Општинска управа општине Ивањица, поступајући у предмету експропријације по предлогу АД „Електромрежа Србије“ Београд, Кнеза Милоша 11, за непотпуну експропријацију установљавањем права трајне стварне службености преласка проводника преко кат.парцеле која је у власништву Солдатовић Светозара и Солдатовић Владана оба из Чачка, са идеалним уделим од по ½ , на основу члана 48. Закона о општем управном поступку („Службени гласник РС“ број 18/2016 и 95/2018), доноси

**Р Е Ш Е Њ Е**

Солдатовић (Јован) Владану из Чачка, одсутном сувласнику непокретности која је означена као кат.парцела број 1355 КО Лиса, ПОСТАВЉА СЕ привремени заступник и то адвокат Никола Ћаловић из Чачка, Бате Јанковића 46/12, ради заштите права и интереса именованог у поступку непотпуне експропријације установљавањем права трајне стварне службености преласка проводника преко кат.парцеле која је у власништву Солдатовић Светозара из Чачка, 8 марта 16 и Солдатовић Владана из Чачка, Стоје Тошић 10/22 са идеалним уделим од по ½, а ради изградње Далековода ДВ ТС Гуча-ТС Ивањица.

Радње које привремени заступник предузме у границама овлашћења имају правна дејства као да их је предузела странка.

Жалба не одлаже извршење решења.

**О б р а з л о ж е њ е**

Општинској управи општине Ивањица, АД „Електромрежа Србије“ Београд, Кнеза Милоша 11, упутило је предлог за eкспропријацију дела катастарске парцеле број 1355 КО Лиса у површини од 24 квм и успостављање права трајне стварне службености преласка проводника ДВ ДВ 110kV између ТС Гуча- ТС Ивањица, изнад наведене катастарске парцеле ради сече растиња у површини од 3 ара 70 квм. власништво Солдатовић Светозара и Солдатовић Владана оба из Чачка, са идеалним уделим од по ½.

С обзиром да је Законом о експропријацији („Службени гласник РС“ број 53/95, „Службени лист СРЈ“ број 16/01- одлука СУС, „Службени гласник РС“ број 20/09, 55/13- одлука УС и 106/2016- аутентично тумачење), чланом 29. прописана обавеза саслушања сопственика непокретности о чињеницама од значаја за експропријацију непокретности, више пута је упућиван позив сопственику непокретности Солдатовић Владану ради саслушања, али позив није уручен или се исти позиву неодазива.

Чланом 48. Закона о општем управном поступку прописано је да: Орган решењем поставља странци привременог заступника: ако није процесно способна, а нема законског заступника; ако правно лице, организација, насеље и друга странка која није правно лице нема овлашћеног представника; ако странку заступа законски заступник чији су интереси супротни интересима странке; ако противне странке заступа исти законски заступник; ако радњу треба предузети према странци чије пребивалиште или боравиште није познато, а нема пуномоћника - све под условом да је ствар хитна, а поступак мора да се спроведе, а решење о постављању привременог заступника странци чије пребивалиште или боравиште није познато, објављује се на веб презентацији и огласној табли органа.

Тачком 3. истог члана прописано је да се Привремени заступник поставља и када радња не трпи одлагање, а странка, њен законски заступник, овлашћени представник или пуномоћник не могу бити благовремено позвани да присуствују радњи, док је тачком 6.прописано да радње које привремени заступник предузме у границама овлашћења имају правна дејства као да их је предузела странка.

У складу са тачком (8), наведеног члана Закона о општем управном поступку жалба против решења којим се поставља привремени заступник не одлаже извршење решења.

УПУТСТВО О ПРАВНОМ СРЕДСТВУ: Против овог решења може се изјавити жалба Министарству финансија – Сектору за имовинско правне послове, Београд, Немањина 22-26, у року од 15 дана од дана истицања решења на огласној табли односно објављивања на веб презентацији општине Ивањица. Жалба се подноси непосредно преко Општинске управе или се шаље путем поште.

 **Н А Ч Е Л Н И К**  Бојана Главинић